പകരംവീട്ടണം, പ്രതാപം വീണ്ടെടുക്കണം ഒളിംപിക്സ് ഹോക്കി ക്വാര്ട്ടറില് ഇന്ത്യ ഇന്ന് ബ്രിട്ടനെതിരെ ടോക്കിയോ: ഒളിംപിക്സ് പുരുഷ ഹോക്കിയില് സെമി ഫൈനല് ലക്ഷ്യമിട്ട് ഇന്ത്യ ഇന്നിറങ്ങും. 1980ന് ശേഷം ആദ്യ മെഡല് ലക്ഷ്യമിടുന്ന ഇന്ത്യയുടെ എതിരാളികള് ബ്രിട്ടനാണ്. വൈകിട്ട് അഞ്ചരയ്ക്കാണ് കളി തുടങ്ങുക. ഹോക്കിയുടെ തറവാട്ടുകാര് ടോക്കിയോയില് ഇറങ്ങുമ്ബോള് സെമി ഫൈനല് ബര്ത്തിനൊപ്പം പഴയ പ്രതാപം വീണ്ടെടുക്കലും ലക്ഷ്യമിടുന്നു. ടോക്കിയോ ഒളിംപിക്സില് ന്യൂസിലന്ഡിനെ രണ്ടിനെതിരെ മൂന്ന് ഗോളിന് തോല്പിച്ചായിരുന്നു തുടക്കം. എന്നാല് രണ്ടാം കളിയില് ഓസ്ട്രേലിയക്കെതിരെ ചരിത്രത്തിലെ ഏറ്റവും വലിയ തോല്വി നേരിട്ടു. പ്രതിരോധവും പി ആര് ശ്രീജേഷും നിഷ്പ്രഭമായപ്പോള് ഒന്നിനെതിരെ ഏഴ് ഗോളിന്റെ പരാജയം. ഓസ്ട്രേലിയ നല്കിയ പ്രഹരത്തില് നിന്ന് ഉയര്ത്തെഴുന്നേല്ക്കുന്ന ഇന്ത്യയെയാണ് പിന്നെ കണ്ടത്. അതിശക്തമായ സ്പെയ്നെ എതിരില്ലാത്ത മൂന്ന് ഗോളിന് തോല്പിച്ച ഇന്ത്യ പിന്നെ തിരിഞ്ഞുനോക്കിയില്ല. നിലവിലെ ചാമ്ബ്യന്മാരായ അര്ജന്റീനയെ ഒന്നിനെതിരെ മൂന്ന് ഗോളിന് തോല്പിച്ചത് ആത്മവിശ്വാസം കൂട്ടി. ജപ്പാനെ മൂന്നിനെതിരെ അഞ്ച് ഗോളിന് തകര്ത്ത് അവസാന ഗ്രൂപ്പ് മത്സരം ഇന്ത്യ ആഘോഷമാക്കി. ഓസ്ട്രേലിയക്ക് പിന്നില് ഗ്രൂപ്പില് രണ്ടാം സ്ഥാനക്കാരായ ഇന്ത്യക്ക് ക്വാര്ട്ടര് കടമ്ബയിലുള്ളത് എതിര് ഗ്രൂപ്പിലെ മൂന്നാം സ്ഥാനക്കാരായ ബ്രിട്ടണ്. ഇന്ത്യ അഞ്ച് കളിയില് 15 ഗോള് നേടിയപ്പോള് 13 ഗോള് വഴങ്ങി. ബ്രിട്ടണ് നേടിയതും വഴങ്ങിയതും 11 ഗോള്. 2018ലെ കോമണ്വെല്ത്ത് ഗെയിംസില് വെങ്കല മെഡലിനുള്ള മത്സരത്തില് ബ്രിട്ടനോടേറ്റ തോല്വിക്ക് പകരംവീട്ടാന് കൂടിയാണ് മന്പ്രീതും സംഘവും ഇറങ്ങുന്നത്. ഒളിംപിക്സില് ഇന്ത്യയും ഇംഗ്ലണ്ടും എട്ട് തവണ ഏറ്റുമുട്ടിയിട്ടുണ്ട്. ഇരു ടീമും നാല് ജയം വീതം നേടി. അതേസമയം വനിതാ ഹോക്കിയില് ഇന്ത്യ നാളെ ക്വാര്ട്ടറില് കരുത്തരായ ഓസ്ട്രേലിയയെ നേരിടും. നിങ്ങളറിഞ്ഞോ! ഒളിംപിക്സിനിടെ സ്വന്തമാക്കാം ഉഗ്രന് സമ്മാനം...കൂടുതലറിയാന് ക്ലിക്ക് ചെയ്യുക കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 1, 2021, 8:17 AM IST India Britain Hockey India Mens Hockey India vs Great Britain Tokyo 2020 Tokyo Olympics ടോക്കിയോ 2020 ടോക്കിയോ ഒളിംപിക്സ് ഇന്ത്യന് ഹോക്കി ടീം